Hiér is die herfs op sy mooisteJondu Farm Stay Foto: Lekkeslaap Herfs se bekoring lê nie net in die seisoen self nie, maar ook in die oorgang na winter wanneer die meeste blare al afgeskud is en onder jou skoene kners. In Meimaand begin herfs vaak raak en maak sy haarself gereed vir die lang wintersluimer. Dis egter nog nie te laat om weg te glip en dié seisoen in sy volle glorie te aanskou nie. Maak dus ’n nota van hierdie paar puik herfsbestemmings en bobaas-blyplekke waar jy beslis ŉ draai moet gaan maak voor die laaste herfsblare grondwaarts tuimel. Magoebaskloof staan bekend vir sy heerlike herfsklimaat én bladwisselende bome. Met inheemse woude en varings, damme en die mooie Wolkberge is dit ook ideaal vir allerlei herfs-doendinge soos visvang, fietsry en stap. Indien jy die bloed ’n bietjie vinniger wil laat pomp, is daar natuurlik ook geleenthede vir tjoepry, ziplining en kloofklim. As jy nie jou skoene wil vuilmaak nie en net wil rondry, bied Magoebaskloofpas, die steilste pas in Suid-Afrika, panoramiese uitsigte oor die omgewing. Die dorpie Haenertsburg in die Magoebaskloof-streek is ’n heerlike bestemming vir dié wat laat herfs ten volle wil benut. Die pragtige boomlaning en oulike restaurante in Rissikstraat sal nie teleurstel nie. Die nabygeleë Cheerio-tuine spog ook met ’n pragtige herfskleed en alles-in-een-trouvenue ─ geriewe, verblyf vir jou gaste, en ’n pragtige herfs-agtergrond vir troufoto’s. Forelvang in die tuin se damme en skons in die teetuin is verder bevorderlik tot jou herfs-dagdrome. Kliek op die foto’s om te sien watter herfsblyplekke ons in dié streek aanbeveel: Consolata, Haenertsburg Foto: Lekkeslaap Cheerio Gardens Foto: Lekkeslaap Stanford Lake Cottage Foto: Lekkeslaap Turaco Farm Cottage Foto: Lekkeslaap In die herfs word die Oos-Vrystaat se geel landerye sommer nog verder verhelder deur die kenmerkende geel populiere. Tydens die oorgang na winter kan jy dalk net die beste van albei wêrelde beleef: die laaste geel blaartjies én die eerste sneeuvlokkies. Lesoba Guest Farm (Fouriesburg) Foto: Lekkeslaap Dié goudkleurige seisoen moet beslis ten volle benut word met ’n besoek aan die Golden Gate Natuurreservaat se sandsteenkranse, en met ’n lugballonrit kan die geel toneel en Malutiberge sommer van bo af besigtig word. Die allerpragtigste dorpie Clarens met sy ryk verskeidenheid kunsvlyt bied herfstoevlug in oorvloed: sandsteenhuise, koddige kothuise, weelderige paleise en bergoorde. Ons beveel aan jy bespreek ’n blyplek met panoramiese uitsigte en ’n kaggel om die vroeë winterkoue hok te slaan. Kliek op die foto’s om te sien watter herfsblyplekke ons in dié streek aanbeveel: Kiara Lodge (Clarens) Foto: Lekkeslaap Lola’s Luxury Self-Catering Accommodation, Clarens Foto: Lekkeslaap The French Cottage, Clarens Foto: Lekkeslaap Tydens oestyd ondergaan die wingerde in die Boland ’n herfs-metamorfose van groen na warm geel, oranje, bruin en rooi. Dié kleurskouspel is ook merkbaar in die eikelanings van geskiedkundige dorpe soos Stellenbosch en Paarl. Dis dalk ’n goeie idee om net vir oulaas in die buitelug te baljaar voor die winterkoue en reën intree. Wat van ’n piekniek op ’n wynplaas? Dié tipe uitstappie is ’n fees vir die smaakknoppies met kase, olywe, koue vleise, salm, varsgebakte brood, patees en natuurlik wyn ─ proviand wat jy nie sal sukkel om in dié geweste op te spoor nie. Kliek op die foto’s om te sien watter herfsblyplekke ons in dié streek aanbeveel: Die Damhuis, Rawsonville Foto: Lekkeslaap Forest’s Haven at Amani Vineyards, Stellenbosch Foto: Lekkeslaap Rose Cottages, Franschhoek Foto: Lekkeslaap Whipstock Gasteplaas, McGregor Foto: Lekkeslaap Die gebied tussen Pietermaritzburg en die Drakensberge word gekenmerk deur groen, golwende weivelde en die Middellandse Kronkeling se skilderagtige roetes. Die Middellande hou sy eie bekoring in: perdekampe, plattelandse kothuise, en plaasmarkies soos die Dargle Valley Market in Howick. Gedurende die herfsmaande word hierdie graslande geelbruin, en is die nalatenskap van Britse heerskappy in die uitheemse, bladwisselende bome, soos die plataan- en amberbome, te bespeur. Pragtige damme, soos die Midmar by Howick, word deur hierdie vlamtorings omraam. Herfsblare val, maar foto’s bly vir ewig, so trek af langs die N3 op pad na Howick se hoofstraat om een van die pragtige lanings te kiek. Kliek op die foto’s om te sien watter herfsblyplekke ons in dié streek aanbeveel: Midlands Inverness Cottages, Belgowan Foto: Lekkeslaap Midlands Inverness Cottages, Belgowan Foto: Lekkeslaap Sycamore Avenue Treehouse Accommodation, Mooirivier Foto: Lekkeslaap The Old Hotel at Curry’s Post, Howick Foto: Lekkeslaap Daar het jy dit! As jy die beste van die herfsseisoen wil maak, stel ons voor jy besoek een van dié bobaas-herfsbestemmings om te verhoed dat die winter jou onkant betrap! Hierdie artikel is verskaf deur Lekkeslaap.co.za en is opgestel deur Jana Barnard.